Hans O. Felix

Hans Olav Felix (født 25. juli 1951)bithday.no er en norsk elektriker og fagforeningsleder fra Prinsdal. Han satt som leder for EL og IT Forbundet i LO i 14 år, fra 2001 til 2015.

Felix ble tillitsvalgt første gang rett etter at han begynte i yrkeslivet, sent på 1960-tallet. Han var representant for lærlingene, og etter hvert aktiv både på klubb- og distriktsnivå. I Elektromontørenes Forening i Oslo ble han valgt inn i styret og satt i tariffutvalg. 

Fra 1986 hadde han plass i landsstyret. Året etter ble han engasjert av NEKF for å arbeide med akkordtariffen, og fra 1991 var han ansatt forbundssekretær. I 1994 ble han valgt inn i forbundsstyret og leder av en av forhandlingsavdelingene i NEKF. 

Da NEKF og Tele- og Dataforbundet fusjonerte ved årsskiftet 1998-1999 satt Felix som leder av en sammenslått forhandlingsavdeling i det nye EL & IT Forbundet. Der overtok han to år senere ledervervet på et ekstraordinært årsmøte, i forbindelse med et mistillitsforslag mot forrige leder. Senere ble Felix gjenvalgt tre ganger uten motkandidat, inntil han i 2015 gikk av i samsvar med den særaldersgrense på 63 år som forbundet praktiserte. 

Felix er hjemmehørende i Arbeiderpartiet, og har markert seg som en pådriver i fagbevegelsens arbeid for å dreie AP mot venstre.«Ein kraftsosialist», Klassekampen 22. juli 2016 side 32 Han spilte også en sentral rolle da fagbevegelsen i 2015 fikk reist et minnesmerke for motstandsfolkene i Osvald-gruppen på Jernbanetorget i Oslo.

 Referanser 

 Kilder 
 «Felix tar ikke gjenvalg», FriFagbevelse 2. desember 2014

 Eksterne lenker 
 «Hans O.Felix: Vemodig å gå av som leder i EL & IT Forbundet», youtube

Kategori:Norske fagforeningspersoner
Kategori:Fødsler i 1951
Kategori:Personer tilknyttet Landsorganisasjonen i Norge
Kategori:Norske elektrikere